[{"text_idx": "#000001", "text": "Mae\u2019r Comisiwn Brenhinol yn gweithio gyda Vizgu, datblygwyr appiau o Ddenmarc, i wella profiad pobl a\u0302 nam ar eu golwg sy\u2019n dod i weld ei arddangosfeydd."}, {"text_idx": "#000003", "text": "Gan ddefnyddio app Vizgu ar gyfer ffonau clyfar, gyda\u2019i dechnoleg adnabod delweddau, mae\u2019r Comisiwn Brenhinol wedi creu disgrifiadau sain dwyieithog ar gyfer chwe phanel yn yr arddangosfa deithiol. Mae system y Comisiwn Brenhinol, sy\u2019n debyg i\u2019r systemau disgrifiad sain a ddefnyddir gan wasanaethau teledu fel iPlayer y BBC, yn defnyddio camera\u2019r ffo\u0302n i adnabod y panel y mae\u2019r ymwelydd yn edrych arno. Yna mae\u2019n darllen y wybodaeth sydd ar y panel yn uchel ac yn disgrifio\u2019r delweddau sydd yno, gan alluogi ymwelwyr sydd a\u0302 nam ar eu golwg i greu delwedd feddyliol o\u2019r arddangosfa."}, {"text_idx": "#000006", "text": "\u201cRoedden ni eisiau ymateb i\u2019r adborth gan ein profwyr dall a rhannol ddall yn nigwyddiad Cyngor Cymru i\u2019r Deillion yng Nghaerfyrddin. Y cam cyntaf yn y broses hon oedd dysgu sut i sain-ddisgrifio delweddau fel bod pobl nad ydynt yn gallu eu gweld yn glir neu o gwbl yn cael amcan o beth sydd arnynt \u2013 fe gawsom ni adborth gwirioneddol werthfawr gan y Cyngor ar yr ymgais cyntaf, ac fe wnaeth hynny\u2019r profiad cyfan gymaint yn fwy buddiol. Y cam nesaf oedd gweithio gyda Vizgu i ddatblygu modd cyferbyniad-uchel ar gyfer yr app, ac opsiwn i gynyddu maint ffont yr holl destun. Roedden ni hefyd yn awyddus i gynnwys rheolyddion sain mawr a hawdd eu defnyddio fel y gellid stopio\u2019r sain ac ailchwarae\u2019r disgrifiad ar unrhyw adeg. Yn olaf, fe wnaethon ni\u2019r system yn llwyr ddwyieithog er mwyn gallu cynnig rhyngwynebau a chynnwys Cymraeg a Saesneg i\u2019n defnyddwyr.\u201d"}, {"text_idx": "#000007", "text": "Yn dilyn llwyddiant y peilot hwn, bydd y Comisiwn Brenhinol yn ceisio ymgorffori\u2019r dechnoleg adnabod delweddau a sain-ddisgrifio hon mewn mwy o arddangosfeydd a phaneli dehongli yn y dyfodol, ac mae\u2019n gobeithio gweithio gyda phartneriaid yn y sector diwylliant a threftadaeth i\u2019w helpu i wneud eu harddangosfeydd yn fwy hygyrch i ymwelwyr sydd a\u0302 nam ar eu golwg."}, {"text_idx": "#000008", "text": "Mae\u2019r \u2018Prosiect Llongau-U\u2019 yn coffa\u0301u\u2019r Rhyfel Mawr ar y Mo\u0302r ar hyd arfordir Cymru. Partneriaeth gwerth \u00a31 filiwn yw hi a fydd yn para am ddwy flynedd ac sy\u2019n cael ei hariannu gan Gronfa Dreftadaeth y Loteri a\u2019i harwain gan CBHC. Mae\u2019n darparu mynediad digyffelyb, am y tro cyntaf mewn 100 mlynedd, i olion 17 longddrylliad sy\u2019n gorwedd ar wely\u2019r mo\u0302r oddi ar arfordir Cymru. Mae\u2019r rhain yn rhan bwysig o dreftadaeth y Rhyfel Mawr ac eto ychydig iawn o ymchwil a wnaed i\u2019r safleoedd gwerthfawr hyn."}, {"text_idx": "#000009", "text": "Bydd modd gweld arddangosfa\u2019r Prosiect yn Amgueddfa Abertawe, Amgueddfa Porthcawl, Parc Howard a lleoliadau eraill yn ystod y misoedd i ddod a bydd y system Vizgu ar gael i\u2019w defnyddio gan ymwelwyr dall ac ymwelwyr a\u0302 nam ar eu golwg."}, {"text_idx": "#000010", "text": "Hoffem fanteisio ar y cyfle hwn i ddiolch i chwaraewyr y Loteri Genedlaethol sy\u2019n caniata\u0301u i\u2019r Gronfa fuddsoddi arian i helpu pobl ar hyd a lled y Deyrnas Unedig i archwilio, mwynhau a diogelu\u2019r dreftadaeth y mae ganddynt feddwl mawr ohoni . . Dilynwch Gronfa Dreftadaeth y Loteri ar Twitter, Facebook ac Instagram"}, {"text_idx": "#000011", "text": "Gellir dilyn y datblygiadau yma:"}, {"text_idx": "#000012", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach\nAnimeiddiad : Carcharorion Almaenig mewn ymgais feiddgar i ddianc o\u2019r Gogarth, Llandudno"}, {"text_idx": "#000013", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach"}, {"text_idx": "#000015", "text": "Royal Commission on the Ancient"}]